ტოსტაო
ედუარდო გონსალვეს დე ანდრადე (პორტ. Eduardo Gonçalves de Andrade; დ. 25 იანვარი, 1947, ტრეს-კორასოინსი, მინას-ჟერაისი, ბრაზილია) — ბრაზილიელი ფეხბურთელი, თავდამსხმელი. ფეხბურთის გულშემატკივრებში უფრო ცნობილია როგორც ტოსტაო (პორტ. Tostão). იცავდა „ამერიკა მინეიროს“, „კრუზეიროს“, „ვასკო და გამას“ და ბრაზილიის ეროვნული ნაკრების ღირსებას. 1970 წლის მსოფლიო ჩემპიონი ბრაზილიის ეროვნული ნაკრების შემადგენლობაში. 1966 წლის მსოფლიო ჩემპიონატის მონაწილე. ითვლება ყველა დროის ერთ-ერთ საუკეთესო ბრაზილიელ ფეხბურთელად.